**Raport për rezultatet e konsultimeve publike**

1. **Titulli i draft aktit**

“*Për disa ndryshime dhe shtesa në ligjin nr. 74/2014 “Për armët””.*

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Kohëzgjatja e konsultimit publik përmes regjistrit elektonrik në RENJK zgjati nga 16.6.2020 deri 14.7.2020, konkretisht në linkun: *https://konsultimipublik.gov.al/Konsultime/Detaje/275.*

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre. Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë. Përfshini gjithashtu aktivitete nga konsultimet paraprake nëse janë organizuar të tilla).*

Metodat e konsultimit të përdorura për projektligjin “Për disa ndryshime dhe shtesa në ligjin nr. 74/2014 “Për armët”” ishin dy:

1. Konsultimet elektronike, njoftuar përmes Regjistrit Elektronik, RENJK: nga 16.6.2020 deri më 14.7.2020
2. Konsultimi përmes faqes zyrtare të ministrisë, njoftuar përmes faqes së internetit: [www.mb.gov.al](http://www.mb.gov.al) korrik 2020.
3. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

*Palët e interesuara të cilët kanë dhënë komente/kontribut në konsultimet publike gjatë procesit të hartimit, janë:*

1. *Qytetarët*
2. *Policia e Shtetit*
3. *Autoriteti i Kontrollit Shtetëror të Eksporteve (AKSHE) e Ministrisë së Mbrojtjes.*
4. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimet e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

|  |  |  |  |  |
| --- | --- | --- | --- | --- |
| Çështja e adresuar  (*psh. përkufizimi i ri i…, kushtet për regjistrimin e…, rregullimi i…, etj.)* | Komenti  *(grumbulloni dhe përmblidhni komente identike/të ngjashme nga palët e ndryshme të interesuara së bashku)* | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar) | Justifikimi |
| Kushtet e mbajtjes se armes nga OPGJ. | *“Mendoj qe do ishte mire dhe rregullimi ne kete ligj, persa i perket pjeses per Oficeret e Policise Gjyqesore prane Prokurorive, ku me Ligjin 25/2019 i jepet e drejta te pajisen me arme zjarri, por nqs Oficeri e blen vet armen, ti lejohet mbajtja e saj dhe ne levizje, jo vetem ne banese”* |  | Refuzuar | Per te shmangur abuzimet e perdorimit dhe mbajtjes se armes te perfituar nga detyra. |